tartuNLP/wikipedia-smugri-20251201 huggingface dataset:
Zaraiskin piiri

Zaraiskin piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 968 neliökilometriä ja asukkaita on 41 600 henkeä (vuonna 2006).
Zaraiskin piiri sijaitsee Moskovan alueen kaakkoisosassa. Etelässä se rajoittuu Moskovan alueen Serebrjanye Prudyn, lännessä Kaširan, luoteessa Ozjoryn ja koillisessa Luhovitsyn piiriin sekä kaakossa Rjazanin alueen Rybnojen piiriin. Piiri on Keski-Venäjän ylängön ja Meštšoran alangon rajaseutua. Suurin joki on Okaan laskeva Osjotr. Metsät muodostavat 12 % pinta-alasta.
Hallinnollinen keskus on Zaraiskin kaupunki. Sen lisäksi piiriin kuuluu neljä maalaiskuntaa: Gololobovo, Karino, Mašonovo ja Strupna.
Zaraiskista on maantieyhteys Luhovitsyyn ja Ozjoryyn. Kaupungissa on metalli-, rakennustarvike-, elintarvike- ja kevyttä teollisuutta. Seudun maatalous on keskittynyt maidon ja lihan tuotantoon sekä viljan ja perunan kasvatukseen.
Nähtävyyksistä huomattavimpia ovat Zaraiskin kreml ja kaupungin historiallinen keskusta. Kremlin vierestä on löydetty tieteellisesti merkittävä paleoliittisen kauden asuinpaikka. Lähiseudun kylissä on säilynyt useita 1600–1800-lukujen kirkkoja. Darovojen kylässä on Fjodor Dostojevskin isälle kuulunut kartano, jossa tuleva kirjailija vietti kesänsä vuosina 1832–1836.
Sirittäjätapakulo

Sirittäjätapakulo ("Scytalopus bolivianus") on eteläamerikkalainen tapakulojen sukuun kuuluva varpuslintu.
Esiintyminen.
Sirittäjätapakulot elävät Perussa ja Boliviassa noin 64 000 neliökilometrin kokoisella alueella. Laji erotettiin ruskoperätapakulosta omaksi lajikseen vuonna 2005 ja sen kokonaispopulaatio on vähintään 10 000 aikuista yksilöä.
Osjotr

Osjotr () on Okan oikeanpuoleinen sivujoki Keski-Venäjällä. Sen pituus on 228 kilometriä ja sadealueen laajuus 3 480 neliökilometriä. 
Osjotr saa alkunsa Keski-Venäjän ylängöllä Tulan alueella lähellä Melehovkan kylää. Se virtaa kumpuilevien peltomaiden keskellä sijaitsevassa luonnonkauniissa laaksossa Moskovan alueen kaakkoisosassa ja Rjazanin alueen rajalla. Joki laskee Okaan 14 kilometriä Kolomnan yläpuolella. Sen varrella sijaitsee Zaraiskin kaupunki.
Tyttöjen ilta

Tyttöjen ilta on Reetta Aallon ohjaama ja Kirsikka Saaren käsikirjoittama lyhytelokuva. Elokuva on tuotettu osana ensimmäistä suomalainen novellielokuva -kilpailua, joka järjestettiin keväällä 2007.
Juoni.
Äiti ja tytär haluaisivat molemmat olla nuoria naisia. Toinen on kuitenkin vielä melkein lapsi ja toinen lähestyy keski-ikää. Molemmat viettävät tahoillaan tyttöjen illan, jossa ihmisarvo, ystävyys ja rakkaus punnitaan.
Arviot lehdissä ja menestys festivaaleilla.
Tyttöjen ilta sai kriitikoilta positiivisen arvion. Helsingin Sanomien Jukka Karjalaisen mukaan ”"naseva 'samaan aikaan toisaalla' -kertomus myötäelää voimakkaasti tätä meidän ihmiseläjien taaperrusta.
Kirsikka Saaren dialogi toimii erinomaisesti. Tyttöjen illan ohjaaja Reetta Aalto osaa elävöittää tilanteet yhtä tarkasti."”
Elokuva palkittiin Tampereen kansainvälisillä elokuvajuhlilla maaliskuussa 2008 yleisöpalkinnolla. Ohjaaja Reetta Aalto sai lisäksi Finnlabin ja Digital Film Finlandin myöntämän resurssipalkinnon.
Tuomariston mukaan tyttöjen ilta on ”"raikkaasti ja painottomasti toteutettu kuvaus illasta, jossa kahden eri sukupolven naiset etsivät elämäänsä varmuutta ja sisältöä vastakkaisen sukupuolen huomiosta. Äidin ja tyttären kokemukset tahoillaan peilaavat toisiaan ja katsovat lämpimän humoristisesti erotisoitunutta arkimaailmaamme"”.
Magdeburgin kaupunginoikeudet

Magdeburgin kaupunginoikeudet () olivat oikeuksia, jotka kuuluivat Magdeburg-nimisen vapaakaupungin Pyhän saksalais-roomalaisen keisarikunnan alueella vallinneille keisarinvallasta autonomisille kaupungeille. Järjestelmää noudatettiin myös Puolan kuningaskunnassa ja Liettuan suuriruhtinaskunnassa.
Venäjän keisarikunnassa Katariina II Suuri antoi 21. huhtikuuta 1785 julistuksen, jossa lueteltiin kaupunkien laki ja etuoikeudet Venäjän keisarikunnassa. Julistuksella määriteltiin kaupunkien autonomia. Julistuksen perusteella jatkettiin myös Puolan kuningaskunnan ja Liettuan suuriruhtinaskunnan Puolan jaoissa Venäjän keisarikunnalle päätyneiden kaupunkien oikeuksia.
Magdeburgin kaupunginoikeudet alkoivat Pyhässä saksalais-roomalaisessa valtakunnassa 1324 ja päättyivät Venäjän keisarikunnassa 1831 Nikolai I:n ukaasilla lukuun ottamatta Kiovaa, jossa ne säilyivät vielä vuoteen 1835.
Anatoli Levtšenko

Anatoli Semjonovitš Levtšenko (, 21. toukokuuta 1941 Krasnokutsk, Ukrainan SNT, Neuvostoliitto – 6. elokuuta 1988 Moskova, Venäjän SFNT, Neuvostoliitto) oli neuvostoliittolainen kosmonautti.
Levtšenko oli Neuvostoliiton ilmavoimien koelentäjä, sotilasarvoltaan kapteeni. Hänet valittiin kosmonauttikoulutukseen 30.7.1980. Hän lensi Sojuz TM-4 -aluksella.
Levtšenko oli naimisissa ja perheessä oli yksi lapsi. Hän kuoli aivokasvaimen vuoksi.
Etyleenidiamiini

Etyleenidiamiini (C2H8N2) on kaksi aminoryhmää sisältävä amiini. Etyleenidiamiinia käytetään muun muassa liuottimina sekä lääkkeiden, fungisidien ja synteettisten vahojen valmistuksessa. Lisäksi yhdiste voi toimia kelaattina kompleksiyhdisteissä. 
Ominaisuudet.
Etyleenidiamiini, kuten useat muutkin amiinit, on keskivahvasti emäksinen aine. Huoneenlämmössä yhdiste on ulkomuodoltaan keltaista nestettä, joka haisee pistävältä. Etyleenidiamiini reagoi helposti klooria sisältävien orgaanisten aineiden sekä hapettimien ja happojen kanssa. 
Valmistus.
Etyleenidiamiinia valmistetaan ammoniakin ja 1,2-dikloorietaanin välisellä reaktiolla. Reaktiossa syntyy myös etyleenidiamiinin polymeerejä kuten dietyleenitriamiinia, trietyleenitetramiinia ja tetraetyleenipentamiinia. Niiden syntymistä voidaan estää käyttämällä runsaasti ammoniakkia. 
Käyttö.
Monet biologisesti aktiiviset aineet, kuten aminofylliini ja monet histamiinit sisältävät etyleenidiamiinirakenteen. Etyleenidiamiini on myös tärkeä yhdiste monien eri orgaanisten kemikaalien valmistuksessa kemikaalien valmistuksessa. 
Synteesejä.
EDTA on eli etyylidiamiinitetraetikkahappo on tärkeä kelatoiva yhdiste. EDTAa valmistetaan etyleenidiamiinin, formaldehydin ja natriumsyanidin alkoholiliuoksen välisellä reaktiolla. 
H2NCH2CH2NH2 + 4 CH2O + 4 NaCN + H2O → (NaOOCH2)2NCH2CH2N(CH2COONa)2 + NH3
Kaksi etyleenidiamiinihydrokloridimolekyyliä voivat polymeroitua muodostaen piperatsiinin hydrokloridia, josta voidaan valmistaa piperatsiinia.
2 (H2NCH2CH2NH2·2HCl)→ C4H10N2·2HCl + 2 NH4Cl
Turvallisuus.
Hengitettynä etyleenidiamiini aiheuttaa yskää ja hengityksen hankaloitumista. Pitkäaikainen altistuminen aineelle voi aiheuttaa astman puhkeamisen. Yhdiste voi aiheuttaa allergiaa iholle joutuessaan. Pitkäaikainen altistus voi vaurioittaa maksaa ja munuaisia. Yhdisteen ei ole todettu aiheuttavan syöpää.
Vladimir Ljahov

Vladimir Afanasjevitš Ljahov (, 20. heinäkuuta 1941 Antratsyt, Ukrainan SNT, Neuvostoliitto – 20. huhtikuuta 2018) oli neuvostoliittolainen kosmonautti.
Ljahov oli Neuvostoliiton ilmavoimissa lentäjänä ja hänen sotilasarvonsa oli eversti. Hänet valittiin kosmonauttikoulutukseen 5. toukokuuta 1967. Hän oli kolmen avaruuslennon päällikkö: Sojuz 32, Sojuz T-9 ja Sojuz TM-6. Hän vietti 333 päivää avaruudessa. Hän siirtyi eläkkeelle 7. syyskuuta 1994. Hän oli naimisissa ja perheeseen kuului kaksi lasta.
Richard Myers

 
Richard Bowman Myers (s. 1. helmikuuta 1942) on eläkkeellä oleva Yhdysvaltain ilmavoimien kenraali ja entinen Puolustushaarakomentajien neuvoston puheenjohtaja. Myersilla on 4 100 lentotuntia Gulfstream V, Learjet 35, F-4 Phantom II, F-15 Eagle ja F-16 Fighting Falcon -koneilla, joista 600 taistelutehtävissä F-4-koneella.
Sotilasura.
Myers on toiminut Yhdysvaltain Japanin joukkojen komentajana vuosina 1993–1996, Tyynenmeren ilmavoimien komentajana 1997–1998, Pohjois-Amerikan
ilmapuolustuksen komentajana 1998–2000 ja Puolustushaarakomentajien neuvoston varapuheenjohtajana 2000–2001 ennen puhennjohtajakauttaan.
Eläkkeellä.
Vuonna 2006 Myers nimitettiin sotahistorian osa-aikaiseksi professoriksi Kansasin valtionyliopistoon. Samana vuonna hänet valittiin Northrop Grummanin hallitukseen.
Esimies

Esimies tai esihenkilö on henkilö, joka on joidenkin toisten suhteen määräävässä asemassa. Se on erilaisissa organisaatioissa yleisesti käytetty nimitys työ- tai virkasuhteessa olevalle työntekijälle, toimihenkilölle, yrittäjälle tai virkamiehelle, jolla on oikeus käyttää ennalta määritellyn laajuista työnjohto-oikeutta. Myös vapaaehtoistyössä voi olla esimiehiä, mutta heidän työnjohdollinen oikeutensa saattaa olla varsin rajallinen.
Esimiehenä toimiminen voi olla työkohde- tai työmenetelmäkohtaista, projekti- tai prosessiluontoista, sivuluontoista, määräaikaista tai pysyvää. Mahdollinen työnjohto-oikeus saattaa ulottua jopa myös toisen yrityksen tai organisaation työntekijöihin esimerkiksi alihankintatyyppisissä tehtävissä. 
Esimiestehtävä ei aina tarkoita sitä, että henkilöllä olisi suoria alaisia tai työnjohdollista oikeutta. Myöskään esimiehen käytössä oleva tehtävänimike ei välttämättä eroa tavanomaisesta työtehtävää kuvaavasta nimikkeestä. Toisaalta esimiestehtävä tai työnjohto-oikeus saatetaan tuoda tehtävänimikkeen avulla esille. 
Suomessa esimiehiä koulutetaan eri tarpeisiin mm. aikuiskoulutuskeskuksissa, puolustusvoimissa, organisaatioiden omassa koulutuksessa tai ammatillisessa koulutuksessa.
Mikao Usui

Mikao Usui (; 15. elokuuta 1865 – 9. maaliskuuta 1926) oli japanilainen liikemies, joka tunnetaan reiki-luontaishoidon ja -koulutuksen kehittäjänä ja löytäjänä. Hän lähti nelivuotiaana tendailuostariin aloittaakseen opintonsa. Myöhemmin hän eteni aina tohtorinarvoihin. Hän puhui sujuvasti vieraita kieliä ja perehtyi länsimaiseen lääketieteeseen, teologiaan, filosofiaan ja psykologiaan.
Usui matkusti 1900-luvulla Kuramavuorelle kolmen viikon kurssille, jonka sisältöön kuuluivat todennäköisesti paasto, meditaatio, veisaus ja rukous. Kurssin tuloksena Usuille tuli väitteiden mukaan yliluonnollisesti tieto hoitomenetelmästä, reikistä, jota harjoittaakseen hän perusti Usui Reiki Ryoho Gakkai -järjestön vuonna 1922. Hän kuoli sydänkohtaukseen opetusmatkallaan Fukyamassa. 
Usuin oppilaiden joukossa oli Chujiro Hayashi, joka puolestaan opetti reikin ulkomaille vienyttä Hawayo Takataa.
Aleksandr Balandin

Aleksandr Balandin (; s. 30. heinäkuuta 1953 Frjazino, Venäjän neuvostotasavalta) on entinen neuvostoliittolainen kosmonautti.
Balandin valittiin kosmonauttikoulutukseen 1. joulukuuta 1978. Hän lensi Sojuz TM-9 -aluksella. Hän siirtyi eläkkeelle 17. lokakuuta 1994. Hän on naimisissa ja perheessä on kaksi lasta.
NBA-kausi 1993–1994

NBA-kausi 1993–1994 oli NBA-liigan 48. kausi. Runkosarja alkoi 5. marraskuuta 1993 ja päättyi 24. huhtikuuta 1994. Houston Rockets katkaisi ilman Michael Jordania pelanneen Chicago Bullsin mestaruusputken voitettuaan New York Knicksin seitsemännessä finaalissa 22. kesäkuuta.
Runkosarja.
V=voitot, H=häviöt, V%=voittoprosentti, *=divisioonansa voittaja
Bindi Irwin

Bindi Sue Irwin (s. 24. heinäkuuta 1998 Buderim, Queensland, Australia) on australialainen näyttelijä ja televisiojuontaja. Hän voitti "Dancing with the Stars" -tanssikilpailun 21. kauden. Yhdysvaltalainen "Time"-lehti nimesi Irwinin vuonna 2015 yhdeksi vuoden vaikutusvaltaisimmista teini-ikäisistä.
Bindi on Terri ja Steve Irwinin tytär. Hänen isänsä antoi hänelle nimen Bindi Australian eläinpuistossa eläneen krokotiilin mukaan ja keskimmäinen nimi Sue viittaa perheen Sui-koiraan.
Ura.
Irwin esiintyi ensimmäisen kerran kaksivuotiaana isänsä "The Crocodile Hunter Diaries" -dokumenttielokuvissa. Hän on toiminut kertojana Discoveryn tuottamassa luontoelokuvasarjassa Bindi the Jungle Girl.
Syyskuussa 2006 kahdeksanvuotiaasta Irwinistä tuli nuorin australialaisen "New Idea" -lehden kanteen päässyt henkilö.
Vuoden 2007 kesäkuussa Irwin juonsi "My Daddy the Crocodile Hunter" -erikoisjakson televisioon. Samana vuonna hän tanssi ja lauloi "Bindi Kidfitness" -ryhmän Fitness-DVD:llä. Hieman myöhemmin hän lauloi oman hip hop tyylisen "Trouble in the Jungle" -kappaleen The Today Show -ohjelmassa.
Irwin kiinnitettiin Kirran rooliin vuonna 2010 valmistuneeseen " -elokuvaan.
2015 hän otti osaa Dancing with the Stars tanssikilpailuun 21. kaudelle parinaan moninkertainen voittaja Derek Hough.
Palkinnot.
Irwin voitti "Most Popular New Female Talent" Logie-palkinnon toukokuussa 2008. Heti perään kesäkuussa hänestä tuli "Outstanding Performer in a Children's Series"" kategorian voitollaan nuorin Daytime Emmy -palkinnon saanut henkilö.
Australian Geographic palkitsi Irwinin vuoden 2014 luonnonsuojelija-palkinnolla ("Young Conservationist").
Tommy Fränti

Tommy Fränti (s. 1972) on suomalainen toimittaja, joka työskentelee Yleisradion uutisankkurina ja uutisten tuottajana. 
Fränti on toiminut toimittajana Yleisradiossa vuodesta 1999, uutistoimittajana vuodesta 2001 ja uutisjuontajana ja -tuottajana vuodesta 2005. Tällä hetkellä Fränti toimii Ylen aamun uutisankkurina. 
Fränti on opiskellut musiikinopettajaksi; viulun- ja pianonsoittoa Sibelius-Akatemiassa ja kansainvälistä politiikkaa, kansantaloustiedettä ja viestintää Helsingin yliopistossa. Hän sai vuonna 2006 Kuulonhuoltoliiton Selkeä puhuja -palkinnon.
Yksityiselämä.
Tommy Fräntin isä oli elokuvakriitikko Mikael Fränti, isoisä maanviljelysneuvos Aslak Fränti ja isoisoisä kunnallisneuvos Aleksanteri Fränti. Tommy Fräntin vaimo Saara Kovero kuoli maaliskuussa 2022. Fränti kihlautui maaliskuussa 2024 vuonna 2023 tapaamansa Virpi Valtavaaran kanssa ja he avioituivat syksyllä 2024. Fräntillä on kaksi lasta. Fräntillä diagnosoitiin keväällä 2025 nivelrikko.
Dimension Films

Dimension Films on yhdysvaltalainen elokuvayhtiö, joka on nykyään osa The Weinstein Companya. Aiemmin Bob Weinstein tuotti ja julkaisi nimikkeen alla genre-elokuvia Miramax Filmsille. Kun Weinsteinin veljekset jättivät Disneyn omistaman Miramaxin lokakuussa 2005, he veivät Dimension Filmsin mukanaan.
Kaikkien ennen lokakuuta 2005 Dimension Filmsin nimissä ilmestyneiden elokuvien oikeudet säilyivät The Walt Disney Companyn hallussa. Disney säilytti myös oikeutensa käyttää Dimensionin merkkiä hallinnoimiensa elokuvien levittämisessä. Associated Pressin mukaan "Disney jakaa yhä puolet "Scary Movie" -elokuvien tuotosta, samoin kaikista muista tulevista elokuvista, jotka jatkavat Dimensionin olemassa olevia elokuvasarjoja"
Studion elokuvasarjoja ovat muun muassa "Halloween", "Maissilapset", "Scream", "Spy Kids" sekä "Scary Movie".
Barin konfederaatio

Barin konfederaatio oli 29. helmikuuta 1768 Barin linnoituksessa solmittu puolalainen liitto, jolla vastustettiin Venäjän keisarikunnan ja sen suurlähettilään osallistumista Puolan kuningaskunnan ja Liettuan suuriruhtinaskunnan politiikkaan, ja puolustettiin aateliston oikeuksia roomalaiskatolisessa kirkossa. Konfederaation uskonnollis-poliittisia tavoitteita vastaan heräsi talonpoikaislevottomuuksia maan ortodoksissa osissa ja lopulta Puolan kuningas käski valloittaa Barin linnoituksen. Barin konfederaatiota kannatti pääasiassa Ranska ja vastusti Venäjän keisarikunta.
Barin konfederaation nostamasta kapinasta seurasi Puolan ensimmäinen jako.
Sea Wolf (ohjus)

Sea Wolf (suom. "Merisusi") on brittiläinen British Aircraft Corporationin (BAC) kehittämä ilmatorjuntaohjus. Ohjus on tarkoitettu sekä meritorjuntaohjusten että lentokoneiden torjuntaan.
BAC on nykyään eri vaiheiden kautta sulautettu BAE Systemsiin joka on myös yksi MBDA:n omistajista.
Historia.
Järjestelmän kehittäminen aloitettiin 1964 aiemman Sea Cat järjestelmän korvaamiseksi. Sen tehtävänä oli suojata pienempiä laivaston pinta-aluksia vihollisen meritorjuntaohjuksilta ja lentokoneilta. Sopimus järjestelmän toimittamisesta solmittiin 1967 ja testit jatkuivat vuosien 1970–1977 ajan. Testauksessa käytettiin tarkoitusta varten muunnettua Leander-luokan fregattia HMS Penelopea vuodesta 1976 lähtien. Sea Wolf on ollut Royal Navyn käytössä vuodesta 1979 alkaen ja oli käytössä myös Falklandin sodassa 1982. Sea Wolf -ohjukset on käytössä brittiläisillä Type 22 - ja 23 -fregateilla. Viimeisimpien versioiden arvioidaan olevan palveluksessa vuoteen 2020 saakka.
Sea Wolfin räjähdysainelataus on 13,4 kg ja ohjus ammutaan aluksesta pystysuoraan ylöspäin. Ohjuksen lentonopeus on 3 machia, lakikorkeus 3 000 metriä, maksimikantaman ollessa 10 km.
Britney’s Dance Beat

Britney’s Dance Beat on Metro Corporationin kehittämä ja THQ:n julkaisema musiikkipeli, joka on julkaistu vuonna Game Boy Advancelle, PlayStation 2:lle ja Windowsille.
Pelaaminen.
Peli on rytmipeli, jossa pelaaja omaksuu Britney Spearsin roolin. Pelaaja painaa nappeja musiikin tahdissa ja ruudulla näkyvä hahmo tanssii musiikin tahtiin.
Vastaanotto.
Peli on saanut GameSpotin arvostelussa arvosanaksi 6.4/10.
Yleisurheilun Euroopan-mestaruuskilpailut 2012

Yleisurheilun EM-kilpailut järjestettiin vuonna 2012 Helsingissä 27. kesäkuuta – 1. heinäkuuta. Järjestyksessä kyseessä olivat 21. EM-kilpailut. Helsingin lisäksi kilpailujen pitopaikaksi oli ehdolla Saksan Nürnberg. Päätöksen järjestäjäkaupungista teki Euroopan urheilijoiden kongressi 9. marraskuuta 2009. Päätös oli ehdollinen edellyttäen, että kilpailujen televisioinnista päästään sopimukseen. Kisojen järjestäminen varmistui, kun Jussi Salonoja tuli yhdeksi kisojen rahoittajaksi. Suomen Urheiluliiton puheenjohtajan Antti Pihlakosken mukaan Salonoja pelasti kisat Suomelle. Pihlakoski toimi myös kisojen järjestelytoimikunnan puheenjohtajana. Kisojen pääsihteerinä toimi Esa Honkalehto. 
Vuodesta 2012 lähtien EM-kilpailut siirtyivät järjestettäviksi joka toinen vuosi, kun ne aikaisemman olivat neljän vuoden välein. Uudessa konseptissa kunkin kilpailupäivän ensimmäinen tapahtuma koostui karsinnoista ja illalla nähtiin vain loppukilpailuja. Helsingin EM-kilpailuissa ei olympialaisten läheisyyden vuoksi järjestetty maraton- eikä kävelykilpailuja.
Helsingin EM-kilpailuiden avajaiset järjestettiin 27. kesäkuuta 2012 Senaatintorilla Helsingin keskustassa. Viiden päivän nopeatempoisessa tapahtumassa karsinnat käytiin aamupäivisin, ja iltakilpailut oli tiivistetty 3–4 tunnin mittaisiksi kamppailuiksi mestaruuksista ja mitaleista. EM-mitaleista kamppailtiin Helsingin olympiastadionilla, jolla oli aiemmin järjestetty olympialaisten lisäksi kahdet MM- ja EM-kilpailut. Stadionin Mondo-pinnoite oli samanlainen kuin myöhemmin samana kesänä käydyissä Lontoon olympialaisissa. Suomalaisurheilijoille oli luvassa muhkeat EM-bonukset: Suomen Urheiluliitto olisi maksanut kotikisojen Euroopan mestarille 30 000 euroa, hopeamitalistille 15 000 euroa ja pronssimitalistille 10 000 euroa. Palkintojen jaot tapahtuivat Olympiastadionin viereisellä kisatorilla, jonne yleisöllä oli vapaa pääsy.
Helsinki 2012 -kisatoimisto teki yhteistyötä WDC2012-organisaation kanssa. EM-kilpailujen mitalit oli suunnitellut muotoilija Mikko Paakkanen.
Kisojen lipunmyynti oli ennakoitua heikompi ja kisojen taloudellinen tulos oli Suomen Urheiluliitolle 1,4 miljoonaa euroa tappiollinen. Kisat tuottivat 15 miljoonan euron budjetilla alun perin yli 3,6 miljoonan euron tappion. Opetus- ja kulttuuriministeriö myönsi kisojen jälkeen ylimääräisiä avustuksia miljoona euroa. Lisäksi Euroopan yleisurheiluliitto EAA myönsi järjestäjille 1,2 miljoonan euron ylimääräisen jälkikäteisen avustuksen ja myönsi 500 000 euron lainan.
Lajit.
&lt;br&gt;&lt;br&gt;
Anthology 1979–1982

Anthology 1979–1982 on suomalaisen heavy metal -yhtye Sarcofaguksen kokoelma-albumi. Se julkaistiin 16. syyskuuta 2009 levymerkillä Rocket Records.
Kappaleet.
CD 1.
Go to Hell (1979)
Cycle of Life (1980)
CD 2.
Envoy of Death (1981)
Moottorilinnut (1982)
Bonus: Exciter – Automania (1986)
4. arrondissementti (Pariisi)

Pariisin 4. arrondissementti () on yksi Pariisin kahdestakymmenestä arrondissementista. Se tunnetaan myös nimellä ”arrondissement de l’Hôtel-de-Ville”. 
Kaupunginosa sijaitsee Pariisin itäisellä puolella. Siellä sijaitsevat Le Marais’n kortteli ja Île Saint-Louis’n saari, kuten myös suuri osa Île de la Citén saaresta. Arrondissementti jaetaan edelleen neljään kortteliin (), jotka ovat "Saint-Merri", "Saint-Gervais", "Notre-Dame" ja "Arsenal". Arrondissementtia ympäröivät 1. arrondissementti lännessä, 3. arrondissementti pohjoisessa, 12. arrondissementti idässä ja etelässä Seinejoki sekä 5. arrondissementti. 
Arrondissementin pinta-ala on 1,60 km² ja vuonna 2011 sen väkiluku oli 27 887. Arrondissementin määrinä on toiminut vuodesta 2001 lähtien sosialistipuolueen Dominique Bertinotti.
Klippel-Trénaunay-Weberin oireyhtymä

Klippel-Trenaunay-oireyhtymä, angio-osteohypertrofia–oireyhtymä (lat. naevus varicosus osteohypertrophicus) tai KTO on jokseenkin harvinainen synnynnäinen verisuoniston ja imusuoniston epämuodostuma. Se kuvattiin ensimmäisen kerran lääketieteellisessä kirjallisuudessa vuonna 1900.
Nimitys.
Terminologiasta on kiistelty jonkin verran. 
Oireet ja diagnoosi.
Huolimatta siitä, että KTO:n aiheuttaja on huonosti tunnettu, syntymävika voidaan diagnosoida oireiden kombinaatiosta. Viallista kudosta on usein noin neljänneksessä ruumiista. Oireet:
Huomattakoon, että joissakin tapauksissa potilailla ei ole hiussuoniluomia. Sellaiset tapaukset ovat kuitenkin todella harvinaisia. ja ne voidaan diagnosoida epätyypilliseksi KTO:ksi.
Huomaa myös, että KTO voi vaikuttaa verisuoniin, imusuoniin tai kumpaankin. Yleisimmissä tapauksissa vaikutus on kummassakin suonistossa. Laskimoepämuodostumista kärsivillä elämä on hankalaa johtuen kivusta ja kasvaneesta komplikaatioriskistä.
Tätä syntymävikaa tavataan miehillä ja naisilla yhtä paljon, eikä se rajoitu mihinkään etniseen ryhmään. Japanissa on tehty tiettävästi ainoa yleisyystutkimus. Sen perusteella tapauksia on 1 jokaista 25 000 syntynyttä kohti. Samalla esiintyvyydellä Suomessa KTO-lapsia olisi noin 2-3 tapausta vuodessa.
Hoito.
Kyseessä on niin monitahoinen oireyhtymä, että sitä on hoidettava yksilöllisesti. Parannuskeinoa itse sairaudesta ei ole, ellei mahdollisesti geeniterapian avulla. Sytoreduktio on harvinainen mutta tässä oireyhtymässä yleisesti hyväksytty hoitomuoto.
Gromovin lentotekniikan tutkimusinstituutti

M. M. Gromovin lentotekniikan tutkimuslaitos, venäläisittäin lyhennettynä LII (), on venäläinen koelentokeskus ja ilmailun tutkimuskeskus. Se on 40 kilometriä Moskovasta kaakkoon sijaitsevassa Žukovskin kaupungissa sijaitsevan Ramenskojen lentokentän alueella, joka on perustettu nimenomaan laitoksen koelentokentäksi. Kentällä on Euroopan pisin kiitotie (5 400 m).
Historia.
Instituutti perustettiin 8. maaliskuuta 1941. Sen ensimmäiseksi johtajaksi tuli koelentäjä Mihail Gromov, jonka mukaan instituutti myöhemmin nimettiin.
Instituutti joutui välittömästi perustamisen aikana sotavarustelun tueksi. Se arvioi ja testasi uusien lentokoneiden prototyyppejä. Se kehitti Neuvostoliiton ilmavoimille lentokoneiden huolto-ohjelmat ja osallistui lentokäsikirjojen tekoon. Se arvioi vihollisten ja liittolaisten lentokoneet.
Kylmän sodan aika työllisti laitosta raskaasti 1980-luvun loppuun asti. Laitos osallistui myös avaruuslentojen valmisteluun.
Mihail Gromov

Mihail Gromov (; 24. helmikuuta 1899 Tver – 22. tammikuuta 1985 Moskova) oli neuvostoliittolainen koelentäjä.
12. heinäkuuta – 14. heinäkuuta 1937 Mihail Gromov, A.B. Jumašev ja S.A. Danilin tekivät maailmanennätyksen lentämällä välilaskutta 10 148 kilometriä Moskovasta San Jacintoon, Kaliforniaan. Lento ylitti pohjoisnavan. Koneena oli Tupolev ANT-25.
Gromov toimi Gromovin lentotekniikan tutkimusinstituutin ensimmäisenä johtajana.
Haruchika Aoki

Haruchika "Haru" Aoki (s. 28. maaliskuuta 1976 Gumma) on japanilainen entinen ratamoottoripyöräilijä. Hän voitti kaksi peräkkäistä 125cc-luokan maailmanmestaruutta vuosina 1995 ja 1996. 
Aoki kilpaili kaikkien kolmen luokan (125cc, 250cc ja MotoGP) MM-sarjoissa, joista selvästi parhaiten hän menestyi 125-kuutioisissa. Aoki aloitti uransa GP-tasolla kaudella 1993. Seuraavalla kaudella hän ajoi ensimmäistä kertaa palkintopallille oltuaan kolmas Euroopan GP:ssä. Kaudet 1995 ja 1996 olivat Haruchika Aokin parhaat. Hän voitti kaksi maailmanmestaruutta ja saavutti uransa kaikki voitot ja paalupaikat noin kausina.
Kaudeksi 1997 Aoki siirtyi luokkaa ylemmäs 250-kuutioisiin. Hän ajoi kaksi yli 100 pisteen kautta, mutta saavutti vain yhden palkintopallisijoituksen ja oli kokonaispisteissä parhaimmillaan kuudes. Kaudet 1999 ja 2001 Aoki ajoi MotoGP-luokassa ilman palkintopallisijoituksia. Välillä hän kävi vuoden Superbiken maailmanmestaruussarjassa, mutta ei saanut sielläkään voittoja. Kaudella 2002 Aoki palasi 250-kuutioisiin. Hän oli sarjan paras yksityistallin kuski, mutta kokonaispisteet riittivät MM-sarjan 14. sijaan. Aoki lopetti uransa kauden päätyttä.
Haruchika Aokin kaksi vanhempaa veljeä Nobuatsu ja Takuma ovat myös kilpailleet ratamoottoripyöräilyn MM-sarjassa.
Kasey Kahne

Kasey Kenneth Kahne (s. 10. huhtikuuta 1980 Enumclaw, Washington, Yhdysvallat) on yhdysvaltalainen autourheilija. Hän ajaa kaudella 2012 Amerikan suurimmassa moottoriurheilusarjassa NASCARissa Hendrick Motorsports -tallin riveissä, kilpailunumerolla viisi. 
Kahne omistaa pienemmissä sarjoissa kilpailevan Kasey Kahne Racingin. 
NASCAR-ura.
Kahnella on kauden 2012 jälkeen urallaan NASCARin pääsarjassa Sprint Cupissa 14 osakilpailuvoittoa ja 26 paalupaikkaa. Hän on myös kerännyt uransa aikana lähes 54 miljoonaa dollaria palkintorahoina Sprint Cupista.
Kaudesta 2012 lähtien Kahne on ajanut yhdessä NASCAR-historian menestyksekkäimmistä talleista, Hendrick Motorsportsissa. Samassa tallissa ajavat muun muassa nelinkertainen mestari Jeff Gordon, viisi viimeistä mestaruutta voittanut Jimmie Johnson sekä legendaarisen Dale Earnhardtin poika, Dale Earnhardt, Jr., joka on yksi NASCARin suosituimmista kuskeista.
5. arrondissementti (Pariisi)

Pariisin 5. arrondissementti () on yksi Pariisin kahdestakymmenestä arrondissementista eli hallintoalueesta. Se tunnetaan myös nimellä "arrondissement du Panthéon". Se jaetaan edelleen neljään kortteliin (), jotka ovat "Saint-Victor", "Jardin-des-Plantes", "Val-de-Grâce" ja "Sorbonne".
Arrondissementin länsiosa sekä sitä lähellä oleva osa viereistä 6. arrondissementtia tunnetaan paremmin nimellä "Latinalaiskortteli" (), joka ei kuitenkaan tällä nimellä kuulu Pariisin virallisiin kaupunginosiin. Näiden arrondissementtien rajana on Boulevard Saint-Michel. Pariisin yliopistojen historiallinen päärakennus Sorbonne sijaitsee 5. arrondissementissa.
Arrondissementti sijaitsee Pariisin vasemmalla rannalla. Sitä reunustavat pohjoisessa Seine-joki ja 4. arrondissementti, lännessä 6. arrondissementti ja etelässä 14. ja 13. arrondissementti.
Arrondissementin pinta-ala on 2,54 km² ja asukasluku oli 60 800 henkeä vuonna 2011.
6. arrondissementti (Pariisi)

Pariisin 6. arrondissementti () on yksi kahdestakymmenestä arrondissementista. Sen tunnetaan myös nimellä "arrondissement du Luxembourg " ja se jaetaan edelleen neljään kortteliin (), jotka ovat "Monnaie", "Odéon", "Notre-Dame-des-Champs" ja "Saint-Germain-des-Prés".
Arrondissementtia rajaa lännessä 7. arrondissementti, pohjoisessa Seine-joki ja 1. arrondissementti, etelässä 14. arrondissementti ja 15. arrondissementti sekä idässä 5. arrondissementti.
Arrondissementin väkiluku oli vuonna 43 880 henkeä vuonna 2006 ja sen pinta-ala on 2,15 km². Arrondissementin määrinä on toiminut UMP-puolueen Jean-Pierre Lecoq vuodesta 1995 lähtien.
All inclusive

All inclusive tarkoittaa tavallisesti valmismatkojen yhteydessä ilmoitettua hintaa, johon sisältyvät kaikki ruokailut ja tietyt juomat. Aterioita ovat yleensä aamupala, lounas, päivällinen sekä välipalat. Juomina tarjoillaan yleensä virvoitusjuomia ja paikallisia alkoholijuomia. Joissakin lomakohteissa all inclusive -hintaan saattaa kuulua myös retkiä tai muita aktiviteetteja.
Historiaa.
Billy Butlin tarjosi Butlin' Holiday Camps -nimellä perheille tarkoitettua all inclusive -majoitusta Britanniassa
vuodesta 1936 lähtien. Entinen huippu-urheilija Gérard Blitz ja hänen palaavien sotilaiden leirien varustamiseen käyttämänsä retkeilyvälinetehtaan omistajaperheen jäsen Gilbert Trigano puolestaan ideoivat ja perustivat Mallorcalle Club Méditerranéen vuonna 1950. Alku oli vaatimaton, sillä majoitus järjestettiin Yhdysvaltain armeijan ylijäämävarastoista ostetuissa teltoissa, joissa oli kenttävuoteet. 
Kohderyhmät.
All inclusive -matkaa käyttävät usein matkustajat, jotka mielellään pysyttelevät samassa lomakohteessa matkan ajan. Etua saattaa koitua etenkin lapsiperheille, joille helppo ruokaileminen ja edeltä käsin tiedossa olevat kustannukset saattavat olla avainasemassa lomakohdetta valittaessa. Samoin myös liikuntarajoitteiset matkustajat voivat nauttia all inclusive -järjestelyn helppoudesta.
Konseptin ongelmia.
Toisaalta all inclusive -typpisen matkan sisältämien aterioiden, palvelun ja juomien laatu voi vaihdella sillä seurauksella, että kuluttajan voi olla vaikea verrata ennakkoon mikä on kokonaisuutena saadun palvelun ja tarjonnan kokonaishyöty. Usein käytäntönä on, että all inclusive -matkan käyttämättömiä aterioita ei hyvitetä, vaikka palvelua ei käytettäisi. All inclusive -aterioiden tarjoiluajat voivat olla rajoitetut ja tarjottavat lisämaksulliset palvelut muuttavat all inclusive -käsitettä. Osa matkakohteen all inclusive -aktiviteeteista voi olla maksuttomia vain määriteltyinä aikoina, "ilmaisen palvelun" määrä voi olla rajoitettu ja sisältö voi muuttua.
7. arrondissementti (Pariisi)

Pariisin 7. arrondissementti () on yksi Pariisin kahdestakymmenestä arrondissementista. Se tunnetaan myös nimellä "arrondissement du Palais-Bourbon". Se jaetaan edelleen neljään kortteliin (), jotka ovat "Saint-Thomas-d’Aquin", "Invalides", "École-Militaire" ja "Gros-Caillou". 
Arrondissementtia rajaa etelässä 15. arrondissementti, pohjoisessa Seine-joki ja 16., 8. sekä 1. arrondissementit ja idässä 6. arrondissementti. Se sijaitsee Seinen vasemmalla rannalla.
Arrondissementin väkiluku oli 57 786 henkeä vuonna 2011 ja sen pinta-ala on 4,09 km². Arrondissementin määrinä on vuodesta 2008 toiminut Ranskan entinen oikeusministeri Rachida Dati UMP-puolueesta.
README-tiedosto

README-tiedosto eli "Lueminut-tiedosto" on tekstitiedosto, joka kuvailee sitä lukevalle ihmiselle hakemiston tai pakatun tiedoston tiedostoja. Tällainen aputiedosto sisältyy usein ohjelmistojen jakelupaketteihin. Se on tyypillisesti tekstitiedosto, jonka nimi on esimerkiksi codice_1, codice_2, codice_3 tai yksinkertaisesti codice_4. Jotkut Microsoft Windows -ohjelmistot saattavat joskus sisältää codice_5, codice_6 tai codice_7 -nimisenkin tiedoston.
Tämä nimi on valittu, jotta käyttäjä huomaisi tiedoston helposti ja avaisi sen luettavakseen. Nimi on perinteisesti kirjoitettu isoilla kirjaimilla, jotta ympäristöt, jotka lajittelevat isot kirjaimet ennen pieniä näyttäisivät tiedoston mahdollisimman lähellä hakemistolistauksen alkua.
Sisältö sisältää yleisimmin jonkun näistä tai useita näistä:
Ilmaus "lue minut -tiedosto" on myös joskus käytetty kuvaavasti ja yleisesti, kun tiedostot eivät ole nimetty "readme"ksi, mutta ovat lueminut -tyyppisiä. lähdekoodilevitykset useilta ilmaisohjelmistopaketeilta, erityisesti Gnits-standardit tai nämä jotka on tuotettu GNU Autotoolsilla, sisältävät yleensä nämä lueminut-tiedostot:
Muut tiedostot yleensä levittävät UKK -tietoja ja TODO -tiedosto joka listaa mahdollisia tulevia muutoksia.
Liu Hong

Liu Hong (; s. 12. toukokuuta 1987) on kiinalainen kävelijä. 
Ura.
Liu Hong voitti alle 20-vuotiaiden MM-kilpailuissa Pekingissä 2006 kultaa 10 000 metrin ratakävelyssä. Saman vuoden Aasian kisoissa hän voitti kultaa 20 kilometrin kävelyssä ajalla 1.32.19. Osakan MM-kilpailuissa 2007 hän oli 19:s. Pekingin olympialaisissa 2008 hän sijoittui neljänneksi ajalla 1.27.17. Hän hävisi pronssimitalistille Elisa Rigaudolle viisi sekuntia. 
Berliinin MM-kilpailuissa 2009 hän oli alun perin kolmas ajalla 1.29.10, mutta nousi lopulta hopealle Olga Kaniskinan dopinghylkäyksen takia. Vuonna 2010 Liu voitti Kiinan-mestaruuden sekä kultaa Kantonin Aasian kisoissa ajalla 1.30.06. Daegun MM-kilpailuissa 2011 hän sijoittui alun perin toiseksi ajalla 1.30.00, mutta nousi myöhemmin voittajaksi Olga Kaniskinan dopinghylkäyksen takia. Lontoon olympialaisissa 2012 hän sijoittui alun perin neljänneksi ajalla 1.26.00, mutta nousi myöhemmin hopeamitalistiksi Jelena Lašmanovan ja Olga Kaniskinan dopinghylkäysten jälkeen. 
Moskovan MM-kilpailuissa 2013 hän sijoittui alun perin kolmanneksi ajalla 1.28.10, mutta nousi myöhemmin kultamitalistiksi Jelena Lašmanovan ja Anisja Kirdjapkinan dopinghylkäysten jälkeen. Liu Hong voitti maailmanmestaruuden Pekingissä 2015 ajalla 1.27.45. Kävelyn MM-joukkuekilpailussa 2016 Liu voitti 20 kilometrin kävelyn, mutta antoi kiellettyä nesteenpoistajaa sisältäneen dopingnäytteen ja menetti voittonsa ja sai yhden kuukauden kilpailukiellon. 
Rion olympialaisissa Liu voitti olympiakultaa ajalla 1.28.35. Vuonna 2019 hän voitti 20 kilometrin kävelyssä Kiinan-mestaruuden sekä kultaa Dohan MM-kilpailuissa ajalla 1.32.53. Hän voitti 20 kilometrin kävelyn Kiinan-mestaruuden 2020. Vuonna 2021 järjestetyissä Tokion olympialaisissa hän saavutti samalla matkalla pronssia ajalla 1.29.57. Eugenen MM-kilpailuissa 2022 hän oli 20 kilometrin kävelyssä viides, Budapestin MM-kilpailuissa 2023 seitsemästoista ja 2024 Pariisin olympialaisissa 21:s.
6. kesäkuuta 2015 Liu käveli 20 kilometriä aikaan 1.24.38 ja alitti Jelena Lašmanovan nimissä olleen maailmanennätyksen 24 sekunnilla. 9. maaliskuuta 2019 Liu alitti ensimmäisenä naisena neljän tunnin rajan 50 kilometrin kävelyssä käveltyään ajan 3.59.15.
Tekstitiedosto

Tekstitiedosto on tiedosto, joka sisältää muotoilematonta tekstiä. Teksti on muotoiltu riveinä, joita erottaa rivinvaihtomerkki.
Perusmuodossaan tekstitiedostot on tarkoitettu ihmisen luettavaksi sellaisenaan eikä niissä ole merkintäkieltä tai tekstin muotoilua (erikokoisia kirjaimistoja ja niin edelleen).
Tekstitiedostojen tiedostopäätteenä on usein codice_1. 
Muotoilemattoman tekstin MIME-tyyppi on "text/plain".
Tekstitiedostot eivät ole täysin järjestelmäriippumattomia. Sisällön tulkinta riippuu merkistöstä. Amerikanenglannin merkit sisältävä ASCII on yleensä laajimmin tulkittavissa oleva merkkijoukko. Myös rivinvaihtomerkki on erilainen MS-DOS/Microsoft Windows -, Unix- ja Macintosh-järjestelmissä.
Tekstitiedostojen muu käyttö.
Tietokoneohjelmien lähdekoodi tai skriptikielet.
Lähdekoodin on noudatettava tiettyä ohjelmointikielen syntaksia ja muita sääntöjä.
Eric S. Raymond on erotellut erilaisia tapoja ilmaista rakenteellista tietoa tekstitiedostomuodossa:
Webbisivujen kieli HTML on tekstimuotoinen kieli, jonka tarkoituksen on kuvata dokumentin muodostama puu eli DOM tekstitiedoston avulla. 
HTML muistuttaa läheisesti XML ja SGML-tiedostomuotoja.
Yksi yleinen tapa koodata puumaista dataa tekstimuodossa on JSON.
Joitain tekstipohjaisia tiedostomuotoja, joilla voidaan luoda muotoiltuja dokumentteja ovat Rich Text Format, troff, LaTeX, AsciiDoc, Markdown
Olive Loughnane

Olive Loughnane (s. 14. tammikuuta 1976 Cork ) on irlantilainen kävelijä. 
Berliinin MM-kisoissa 2009 Loughnane sijoittui 20 kilometrin kävelyssä alun perin toiseksi, mutta nousi vuonna 2016 kilpailun voittajaksi kun alkuperäinen voittaja Olga Kaniskina hylättiin dopingin takia. Loughnane on osallistunut urallaan neljiin olympialaisiin, vuosina 2000, 2004, 2008 ja 2012, mutta ei ole sijoittunut niissä mitaleille. Hänen paras sijoituksensa olympialaisista on seitsemäs Pekingistä 2008. Loughnane edustaa seuratasolla Loughrea Athletic Clubia .
Institute for Creation Research

Institute for Creation Research (suom. "Luomistutkimuksen instituutti") on kristillinen, nuoren Maan kreationistinen järjestö. Filosofian tohtori Henry M. Morris perusti sen vuonna 1970 osana Christian Heritage Collegea (nyk. San Diego Christian College). Itsenäinen järjestö siitä tuli 1981. Järjestön perustamisessa oli avustamassa Tim LaHaye.
Järjestön johdossa toimii nykyisin filosofian tohtori John D. Morris. Järjestö tarjoaa koulutusta Institute for Creation Research Graduate Schoolissa. Morristen lisäksi tunnettuihin ICR:ssa toimineisiin kreationisteihin kuuluu Duane Gish, joka on järjestön entinen varapuheenjohtaja.
ICR perusti vuonna 1992 Luomisen ja Maan historian museon (). Kun järjestön pääpaikka siirtyi vuonna 2008 Teksasin Dallasiin, museo myytiin Life and Light Foundationille, ja sen nimi muutettiin muotoon Creation and Earth History Museum. Vuonna 2019 Dallasiin perustettiin ICR Discovery Center.
Eyes Wide Open (Naildownin kappale)

Eyes Wide Open on ainoa single Naildownin albumilta World Domination. Se julkaistiin 3. huhtikuuta 2005, Spinefarm Recordsin kautta.
Kappalelista.
Kokonaiskesto: 12:02
Topi Anjala

Topi Anjala (s. 5. heinäkuuta 1984) on suomalainen suunnistuksen MM-mitalisti. Hän on kuulunut A-maajoukkueeseen. Seuratasolla Anjala edustaa vuodesta 2022 Lahden Suunnistajia.
Unkarin MM-kilpailuissa 2009 Anjala voitti viestipronssia. Hänen uransa paras henkilökohtainen arvokisasaavutus on vuoden 2008 Tšekin MM-kisojen pitkän matkan seitsemäs sija. Jukolan viestin Anjala on ollut voittamassa vuosina 2016 ja 2018.
Anjalan vanhemmat Outi Borgenström ja Ari Anjala ovat myös menestyneitä suunnistajia. Anjala on ammatiltaan luokanopettaja.
Robert Ridgely

Robert Ridgely (s. 1946) on yhdysvaltalainen neotrooppisen alueen linnustoon erikoistunut lintutieteilijä.
Ridgely on julkaissut kolme kirjaa neotrooppisen alueen linnuista: kenttäoppaan "The Birds of Panama" yhdessä John Gwynnen kanssa, "The Birds of Ecuador" yhdessä Paul Greenfieldin kanssa, ja "The Birds of South America" yhdessä Guy Tudorin kanssa. Viimeksi mainitusta on ilmestynyt kaksi varpuslintuja käsittelevää osaa ja kaksi osaa on vielä tulossa.
Ridgely työskenteli pitkään Philadelphian luonnontieteiden akatemiassa (Academy of Natural Sciences in Philadelphia), jonka jälkeen hän toimi American Bird Conservancyn varapuheenjohtajana vuoteen 2006 saakka. Tällä hetkellä hän työskentelee World Land Trust US-nimisessä järjestössä, joka ostaa tropiikin sademetsiä ikuiseen suojeluun. Ridgely oli perustamassa Ecuadoriin kansalaisjärjestö Fundación de Conservación Jocotocoa, jonka johtajana hän edelleen toimii. Järjestö omistaa ja hoitaa kahdeksan luonnonsuojelualuetta Ecuadorissa.
Ridgelyn mukaan on nimetty valkoposkiluura ("Grallaria ridgelyi").
We Still Crunk!!

We Still Crunk!! on rap- ryhmä Lil Jon &amp; The East Side Boyzin toinen studioalbumi. Albumi julkaistiin vuonna 2000. Albumilta julkaistiin yksi single: "I Like Dem Girlz".
Ordre de la Libération

Ordre de la Libération () on ranskalainen ritarikunta, jonka Charles de Gaulle perusti 17. marraskuuta 1940. Sen kunniamerkkejä jaetaan henkilöille, jotka osallistuivat Ranskan vapauttamiseen toisessa maailmansodassa. Se on korkein tunnustus, jonka Ranskassa voi saada Kunnialegioonan tunnuksen jälkeen. Ensimmäinen kunniamerkki jaettiin 29. tammikuuta 1941 ja viimeinen 23. tammikuuta 1946. Se jaettiin 1 038 henkilölle, joista 260 postyymisti. Lisäksi kunniamerkkiä on jaettu 18 sotilasyksikölle ja 5 kunnalle.
Kenraali de Gaulle oli ritarikunnan ainoa suurmestari kuolemaansa 9. marraskuuta 1970 saakka, jonka jälkeen päätettiin, ettei toista suurmestaria valita.
Ritarikunnassa on vain yksi luokka:
Too Short

Todd Anthony Shaw (s. 28. huhtikuuta 1966 Los Angeles, Kalifornia), joka tunnetaan paremmin taiteilijanimellään Too Short (tyyliteltynä Too $hort), on yhdysvaltalainen rap-muusikko.
Biografia.
Too Short syntyi eteläisessä Los Angelesissa ja eli nuoruusvuotensa Oaklandissa, Kaliforniassa. Hän aloitti uransa 14-vuotiaana. 1980-luvun alussa Too Short ”myi” rap-kappaleita high school -kaverilleen Freddy B:lle. Vuonna 1983 Too Short julkaisi esikoisalbuminsa "Don't Stop Rappin"'. Too Short on tehnyt yhteistyötä muun muassa Lil Jonin, Snoop Doggin ja E-40:n kanssa.
Aiguille Verte

Aiguille Verte on 4 122 metriä korkea vuori Grajisilla Alpeilla Ranskassa. Se on osa Mont Blancin massiivia, ja Ranskan pisin jäävirta Mer de Glace sijaitsee vuoren lounaispuolella. Vuoreen on yhteydessä myös Aiguille du Drun 3 754-metrinen pilari.
Huipulle kiipesivät ensimmäisinä Edward Whymper, Christian Almer ja Franz Biner 29. kesäkuuta 1865.
Ketomaruna

Ketomaruna ("Artemisia campestris") on pujon sukuinen marunakasvi. Lajilla on lukuisia alalajeja, joista Suomessa esiintyy vakiintuneena kaksi, kiiltoketomaruna ("Artemisia campestris" subsp. "campestris") ja harvinainen perämerenketomaruna eli perämerenmaruna ("A. campestris" subsp. "bottnica"). Lisäksi on tavattu kolmatta alalajia idänketomarunaa ("A. campestris" subsp. "inodora").
Ulkonäkö.
Ketomaruna kasvaa 20–80 senttimetriä korkeaksi ja kukkii elo–syyskuussa pujon jälkeen. Kasvin hoikka, pysty varsi on punertavanruskea ja kalju, ja lehdet ovat varressa kiinni kierteisesti; perämerenmarunalla varsi on karvainen. Lehdet ovat varren alaosassa ruodilliset ja lavoiltaan kaksi tai kolme kertaa pariliuskaiset ja varren yläosassa ruodittomat ja lavoiltaan yksi tai kaksi kertaa pariliuskaiset. Lehtiliuskat ovat kapeat, paksuhkot ja ohuen nukan peitossa, mutta kaljuuntuvat vanhemmiten. Kukat ovat kellanruskeat tai punertavat ja muodostavat runsaita, puolipallomaisia mykeröitä. Mykeröiden keskellä on kalju kehräkukka ja niitä ympäröi 1,5–2,5 millimetriä leveä kehto. Perämerenmarunalla mykerö on kapeampi, kehto leveämpi (3,0–4,5 mm) ja kehräkukat kärkiosastaan karvaiset.
Pujoallergiset voivat herkistyä ketomarunan siitepölylle ja kärsiä allergiaoireista kukinnan aikana.
Levinneisyys.
Ketomarunaa tavataan merenrannoilla Etelä- ja Lounais-Suomessa sekä Oulun ja Kemin seudulla. Se on levinnyt jonkin verran myös sisämaahan radanvarsia pitkin. Perämerenketomaruna kasvaa nimensä mukaisesti ainoastaan Perämeren rannoilla ja on rauhoitettu ja äärimmäisen uhanalainen Suomessa.
Perämerenketomaruna

Perämerenketomaruna eli perämerenmaruna ("Artemisia campestris" subsp. "bottnica") on Perämeren rannikolla endeeminen ketomarunan alalaji. Kasvia esiintyy vain Suomessa ja Ruotsissa.
Perämerenketomarunan varsi on karvainen toisin kuin ketomarunan tavallisella alalajilla kiiltoketomarunalla (subsp. "campestris"). Sen kukintomykeröt ovat myös yhdestä kahteen millimetriä suurempia. Mykerön kehtosuomut ja teriön liuskat ovat karvaiset verrattuna kiiltoketomarunaan.
Perämerenketomaruna on Suomessa luokiteltu äärimmäisen uhanalaiseksi 2010 ja 2019.
8. arrondissementti (Pariisi)

Pariisin 8. arrondissementti () on yksi Pariisin kahdestakymmenestä arrondissementista, joka tunnetaan myös nimellä "arrondissement de l’Élysée". Se jaetaan edelleen neljään kortteliin (), jotka ovat "Champs-Élysées", "Faubourg-du-Roule", "Madeleine" ja "Europe".
Arrondissementti sijaitsee Seinen oikealla rannalla. Sitä rajaavat lännessä 16. arrondissementti, pohjoisessa 17. arrondissementti, idässä 9. ja 1. arrondissementit sekä etelässä Seine ja 7. arrondissementti. Pariisin kuuluisin katu Avenue des Champs-Élysées sijaitsee kokonaisuudessaan 8. arrondissementin alueella ja ulottuu sen itärajalla olevalta Place de la Concordelta länsirajalla sijaitsevalle Place Charles de Gaullelle, jonka keskellä sijaitsee Riemukaari.
Arrondissementin pinta-ala on 3,88 km² ja väkiluku oli vuonna 40 589 henkilöä vuonna 2011.
Mystery Train (yhtye)

Mystery Train on vuonna 1977 perustettu nelihenkinen rock-yhtye. Yhtyeen nimi oli aluksi "Go Daddies". Yhtyeen linja oli vanhaa originaalia rockabillyä/rock’n’rollia muun muassa SUN, MGM, Decca -levy-yhtiöiden arkistoista.
Jere Laukkasen (laulu/kitara) liittyessä mukaan yhtye alkoi kirjoittaa runsaasti omaa materiaalia ja loppukesällä 1980 yhtye äänitti demoksi tarkoitetut neljä kappaletta, joista kaksi oli omaa tuotantoa. Rebel-levy-yhtiön Kari Heimonen kiinnitti yhtyeen talliinsa. Demonauhasta tehtiin neljän kappaleen EP, ja se julkaistiin lokakuussa 1980, yhtyeen nimenä Mystery Train.
Loppuvuonna 1980 perustajajäsen Ari Hanninen (basso) yhdessä Jeren kanssa soittivat toisen Rebel-artisti, Buck Jonesin, LP:llä "Bad" ja Mystery Train toimi tuolloin Suomessa ensi kertaa vierailleen Ray Campin taustabändinä.
Vuosina 1981–1982 Mystery Train keikkaili runsaasti, julkaisi singlen omissa nimissään, soitti Rebel-artisti Kitty Leen singlen taustalla, äänitti uutta materiaalia "Fin-A-Billy"-kokoelma-LP:lle sekä tulevalle ”"Teach You To Rock"” -LP:lleen ja toimi brittiläisen pianisti Dave Taylorin taustalla keikoilla. 
Vuonna 1983 Jere Laukkanen jätti yhtyeen turhautuneena siihen, että valmiiksi tehty LP jäi Rebel-levy-yhtiön konkurssin myötä julkaisematta. Mystery Train rekrytoi uudeksi solistikseen Petri Mäntysalon. Uusi soolokitaristi liittyi samoihin aikoihin yhtyeeseen ja uudella kokoonpanolla jatkettiin uuden materiaalin äänityksiä basisti Ari Hannisen Zilli Studiossa. Gene Summersin vieraillessa Suomessa marraskuussa 1983 taustabändinä toimi jälleen Mystery Train.
Keväällä 1984 julkaistiin pari vuotta aiemmin valmistunut LP sekä kolme yhtyeen nykyisellä kokoonpanolla "Finnish Rock’n’Roll Vol.1" -kokoelma-LP:lle äänittämää kappaletta. Vuonna 1985 Mystery Train äänitti ja julkaisi vielä yhden EP:n. Rock’n’roll-boomi oli laantunut ja keikkojen saanti vaikeutui huomattavasti. Yhtye vetäytyi tauolle EP:n julkaisukeikan jäädessä pitkään aikaan sen viimeiseksi yhteiseksi esiintymiseksi.
Vuonna 2006 yhtye palasi keikoille. Seuraavan vuoden keikoille saatiin alkuperäinen rumpali mukaan.
9. arrondissementti (Pariisi)

Pariisin 9. arrondissementti () on yksi Pariisin kahdestakymmenestä arrondissementista, joka tunnetaan myös nimellä "arrondissement de l’Opéra". Se jaetaan edelleen neljään kortteliin (), jotka ovat "Saint-Georges", "Chaussée-d’Antin", "Faubourg-Montmartre" ja "Rochechouart".
Arrondissementti sijaitsee Seinen oikealla rannalla. Se rajautuu 1., 2., 10., 18. ja 8. arrondissementtiin.
Arrondissementin pinta-ala on 2,18 km² ja sen väkiluku oli 60 120 henkeä vuonna 2011.
Aiguille du Dru

Aiguille du Dru on kaksihuippuinen vuori Grajisilla Alpeilla Ranskassa. Se on osa Mont Blancin massiivia ja sijaitsee Aiguille Verten (4 122 m) länsiharjanteella. Vuoret yhdistää toisiinsa Brèche du Dru (3 697 m).
Vuoren kaksi huippua ovat:
Ensimmäisinä vuoren korkeammalle huipulle, Grand Drulle, kiipesivät brittiläiset vuorikiipeilijät Clinton Thomas Dent ja James Walker Hartley sekä oppaat Alex­ander Burgener ja K. Maurer 12. syyskuuta 1878.
Mõniste

Mõniste (võroksi "Mõnistõ") oli kunta Võrumaalla, Virossa.
Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi.
Pinta-alaa kunnalla oli 174,8 neliökilometriä, josta metsää oli 57 prosenttia. Asukkaita kunnassa oli 1 021 (1.1.2010), joista naisia oli 497 ja miehiä 524. Mõnisten kunnanjohtajana toimi Merlika Niidumaa. Kunnan keskus oli samanniminen kuin kuntakin, ja siellä oli vuonna 2004 236 asukasta.
Mõnisten naapurikunnat olivat Antsla ja Varstu Võrumaalla sekä Taheva ja Karula Valgamaalla. Lisäksi kunta rajautui Latviaan. Kunnasta oli matkaa Võrumaan pääkaupunkiin Võruun 38 kilometriä, Valgaan 45 km, Tarttoon 105 km, Viron pääkaupunkiin Tallinnaan 300 km sekä Latvian puolella sijaitsevaan Apeen 11 km.
Mõnisten alueella oli yksi luonnonjärvi, nimeltään Ubajärv, sekä kolme tekojärveä. Lisäksi kunnassa virtasi viisi jokea, jotka olivat Peetri jõgi, Vaidva jõgi, Peeli jõgi, Mustjõgi ja Ahelo jõgi. Viron eteläisin paikka sijaitsee kunnassa.
Väkiluvun kehitys.
Mõnisten väkiluvun kehitys vuodesta 1994 vuoteen 2009: 
Kylät.
Mõnisten kunta muodostui 17 kylästä ():
Hürova, Hüti, Kallaste, Karisöödi, Koemetsa, Kuutsi, Mõniste, Parmupalu, Peebu, Sakurgi, Saru, Singa, Tiitsa, Tundu, Tursa, Vastse-Roosa ja Villike küla.
Väestö.
Vuonna 2011 Mõnisten kunnassa oli 838 asukasta, joista 795 (94,9 %) oli virolaisia, 18 (2,1 %) venäläisiä ja 24 (2,9 %) muita kansallisuuksia.
Purekkari neem

Purekkari neem on Kuusalun kunnan Pärispean kylässä olevan Pärispean niemen päässä sijaitseva Manner-Viron pohjoisin kohta.
Niemellä on paljon suurikokoisia jääkauden ajalta peräisin olevia siirtolohkareita. Yksi lohkareista on korkeudeltaan 4,4 metriä. Lisäksi niemellä on entisiä sotilaallisia rakennuksia, laavu, tulipaikkoja sekä WC. Niemi on hyvä lintujen tarkkailupaikka.
Purekkari neem kuuluu Lahemaan kansallispuistoon, joka sijaitsee noin 50 kilometriä pääkaupunki Tallinnasta itään.
Jatkosodan aikana Suomen merivoimien 1. Rannikkoprikaatin osasto Pajanen perusti 14. elokuuta 1941 Purekkariin merivartioaseman, jonka sijainti oli otollinen Neuvostoliiton miehittämän Tallinnan yhteysliikenteen tarkkailemiseen ja Jumindan miinasulkuun liittyvässä yhteistyössä.
10. arrondissementti (Pariisi)

Pariisin 10. arrondissementti () on yksi Pariisin kahdestakymmenestä arrondissementista, joka tunnetaan myös nimellä "arrondissement de l’Entrepôt" tai "arrondissement de L’Enclos-Saint-Laurent". Se jaetaan edelleen neljään kortteliin (), jotka ovat "Saint-Vincent-de-Paul", "Porte-Saint-Denis", "Porte-Saint-Martin" ja "Hôpital-Saint-Louis".
Arrondissementin pinta-ala on 2,89 km² ja sen väkiluku oli 94 027 henkeä vuonna 2011. Sen määrinä on toiminut vuodesta 2008 sosialistipuolueen Rémi Féraud.